**­­­­­­­­**

**R O M Â N I A**

**JUDEŢUL MUREŞ**

**MUNICIPIUL TÂRGU MUREȘ (nu produce efecte juridice)\***

**S.C. LOCATIV S.A.**

**Nr. ­­­­­­­­3225 din 25.09.2019**

 **PRIMAR**

 **dr. Dorin Florea**

**REFERAT DE APROBARE**

**privind rectificarea Bugetului de Venituri şi Cheltuieli**

**pentru anul 2019 al S.C. Locativ S.A. Tîrgu Mureş**

 Rectificarea Bugetului de Venituri și Cheltuieli pentru anul 2019 s-a făcut în conformitate cu următoarele acte normative privind măsuri economico-financiare la nivelul operatorilor cu capital de stat: OMFP nr.3145/2017 privind aprobarea formatului și structurii bugetului de venituri și cheltuieli precum și a anexelor de fundamentare a acestuia, Ordonanța nr.26/2013, Legea nr. 227/2015 privind Codul fiscal cu modificările şi completările ulterioare, Legea bugetului de stat pe anul 2019 nr.50/2019.

 Potrivit dispozițiilor Deciziei nr.8/14.03.2019 a Camerei de Conturi Mureș, s-a dispus încasarea unor chirii suplimentare pentru locuințele ANL aferente perioadei 14.04.2016 – 31.12.2016. Curtea de Conturi a României prin Camera de Conturi Mureș a constatat că în cazul contractelor de închiriere încheiate sau prelungite în perioada 31.07.2015 – 31.12.2016 pentru locuințele ANL, cuantumul chiriei nu a fost stabilit corect, nefiind respectată modalitatea de stabilire și constituire prevăzută în Legea nr. 221/2015. Astfel, SC LOCATIV SA trebuia să recalculeze chiriile, pentru contractele de închiriere încheiate sau prelungite după data de 31.07.2015, potrivit prevederilor legale, începând cu data de 14.04.2016 şi nu doar de la data de 1.01.2017. Astfel, la data întocmirii Bugetului de venituri și cheltuieli pentru anul 2019 au fost cuprinse diferențele constatate la calculul chiriilor pentru locuințele ANL pentru perioada 14.04.2016-31.12.2016 în valoare de 395.758 lei, din care 209.155 lei contravaloare chirie și 186.603 lei penalități de întârziere aferente, sume înregistrate la venituri. Pentru aceste chirii nu a fost stabilită și virată cota parte reprezentând recuperarea investiției în valoare de 348.007 lei, din care 277.796 lei reprezentând recuperarea investiției din cuantumul chiriei și 70.211 lei penalități de întârziere, sume înregistrate la cheltuieli.

 SC Locativ SA a luat măsuri pentru contestarea acestei decizii pe cale administrativă. Potrivit Încheierii nr. 14/27.06.2019 a Curţii de Conturi a României s-a dispus *„*Admiterea Contestaţiei nr. 1147/02.04.2019 formulată de SC LOCATIV SAconstatând că acestea au fost calculate şi stabilite corect, fiind respectate prevederile legale.

 Conform art.10 alin.(2) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară,

*”(2) Operatorii economici pot proceda la rectificarea bugetelor de venituri şi cheltuieli, conform prevederilor art. 4, atunci când din motive temeinic justificate sunt necesare modificări ale nivelului următorilor indicatori economico-financiari aprobaţi, astfel:*

 *b) reducerea profitului brut/majorarea pierderii şi/sau a dividendelor cuvenite bugetului de stat sau local, în situaţia în care nu se respectă prevederile alin. (1) lit. b);”,* prin urmare se impune rectificarea Bugetului de venituri și cheltuieli pentru anul 2019 la capitolul I. Venituri totale, subcapitolul 1. Venituri din exploatare cu suma de -395 mii lei, capitolul II. Cheltuieli totale, subcapitolul 1. Cheltuieli din exploatare cu suma de -348 mii lei și Capitolul III. Profit brut cu suma de -47 mii lei, Capitolul IV. Impozit pe profit cu suma de -8 mii lei, Capitolul V. Profit contabil rămas cu suma de -39 mii lei.

Având în vedere referatele prin care se arată faptul că, în urma sesizărilor de la locatari și a constatărilor la fața locului, este necesară înlocuirea troliului și a cablurilor de tracțiune la liftul nr.2 din Bulevardul Pandurilor nr.48, a cazanelor la centralele termice din blocurile situate în Tg Mureș, str. Berlin nr.9 și Rovinari 24B, precum și consolidarea zidului la imobilul din str. Revoluției nr.19. Valoarea estimată este de 131 mii lei.

 Prin urmare se impune rectificarea bugetului de venituri şi cheltuieli pentru anul 2019, astfel:

**Anexa nr.1**

**I Venituri totale**

1. **Venituri din exploatare**

Prevederi aprobate BVC 2019 4.139 mii lei

Prevederi rectificate BVC 2019 3.744 mii lei

**Diferența -395 mii lei**

**II Cheltuieli totale**

1. **Cheltuieli din exploatare**

Prevederi aprobate BVC 2019 3.948 mii lei

Prevederi rectificate BVC 2019 3.600 mii lei

 **Diferența -348 mii lei**

 **III Rezultatul brut**

Prevederi aprobate BVC 2019 191 mii lei

Prevederi rectificate BVC 2019 144 mii lei

**Diferența -47 mii lei**

 **IV Impozit pe profit**

Prevederi aprobate BVC 2019 31 mii lei

Prevederi rectificate BVC 2019 23 mii lei

**Diferența -8 mii lei**

**V Profit contabil rămas după deducerea impozitului pe profit**

Prevederi aprobate BVC 2019 160 mii lei

Prevederi rectificate BVC 2019 121 mii lei

**Diferența -39 mii lei**

**Anexa nr.2**

 **I Venituri totale**

1. **Venituri din exploatare**

Prevederi aprobate BVC 2019 4.139 mii lei

Prevederi rectificate BVC 2019 3.744 mii lei

**Diferența -395 mii lei**

 **II Cheltuieli totale**

1. **Cheltuieli din exploatare**

Prevederi aprobate BVC 2019 3.948 mii lei

Prevederi rectificate BVC 2019 3.600 mii lei

 **Diferența -348 mii lei**

 **III Rezultatul brut**

 Prevederi aprobate BVC 2019 191 mii lei

 Prevederi rectificate BVC 2019 144 mii lei

**Diferența -47 mii lei**

 **IV Impozit pe profit**

Prevederi aprobate BVC 2019 31 mii lei

Prevederi rectificate BVC 2019 23 mii lei

 **Diferența -8 mii lei**

 **Anexa nr.4**

**Pct.3 Investiții efectuate la imobilizările corporale existente (modernizări):**

Prevederi aprobate BVC 2019 600 mii lei

Prevederi rectificate BVC 2019 685 mii lei

**Diferența 85 mii lei**

**Pct.4 Dotări (alte achiziții de imobilizări corporale):**

Prevederi aprobate BVC 2019 165 mii lei

Prevederi rectificate BVC 2019 80 mii lei

**Diferența -85 mii lei**

 În urma analizei efectuate, propunem aprobarea rectificării Bugetului de Venituri şi Cheltuieli al S.C. Locativ S.A. Tîrgu Mureş pentru anul 2019.

**Director general,**

**ec. Filimon Vasile**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**